सरकार ने मांगें नहीं मानी तो बढ़ सकता है असहयोग आंदोलन
पलवल | अखिलभारतीय जाट आरक्षण संघर्ष समिति के बैनरतले गांव अलावलपुर में चल रहा धरना 32वें दिन भी जारी रहा। धरने पर बैठे लोगों ने जमकर सरकार के खिलाफ नारेबाजी की। जिलाध्यक्ष धर्मबीर तेवतिया ने कहा कि गुरुवार को अखिल भारतीय जाट आरक्षण संघर्ष समिति द्वारा एक दिवसीय जाट न्याय धरना प्रदर्शन का आयोजन जंतर-मंतर दिल्ली पर किया जा रहा है, जिसमें दिल्ली प्रदेश, उत्तर प्रदेश, उत्तराखंड, हिमाचल प्रदेश, पंजाब, राजस्थान मध्य प्रदेश के जाट भाई हरियाणा के पक्ष में इस धरने में शामिल होने पहुंचेंगे। उन्होंने कहा कि गुरुवार को ही समिति के राष्ट्रीय अध्यक्ष यशपाल मलिक आगामी रणनीति की घोषणा करेंगे और हरियाणा के जाट समाज के साथ किए जा रहे अत्याचारों अन्याय के खिलाफ माननीय राष्ट्रपति एवं प्रधानमंत्री को ज्ञापन सौंपेंगे। उन्होंने कहा कि आज से सरकार के साथ असहयोग आंदोलन की शुरूआत कर दी गई है, जिसमें बिजली, पानी सरकारी कर्जों अन्य भुगतान नहीं होगा, सरकारी डेयरी को दूध नहीं दिया जाएगा और उन दुकानों से सामान नहीं खरीदा जाएगा जो हमारे समर्थन में नहीं हैं एवं सब्जी की सप्लाई भी नहीं होगी। अगर सरकार ने हमारी मांगें ना मानी तो यह असहयोग बढ़ाया भी जा सकता है।
hin_Deva hin_Deva